Mestská časť Bratislava-Nové Mesto

Materiál na rokovanie
Miestneho zastupiteľstva
dňa  13.12.  2011

Návrh

Zásad zabezpečovania poskytovania stravovania ako podpornej služby v mestskej časti Bratislava-Nové Mesto pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav

Predkladá:                                                                           Materiál obsahuje:

Ing. Ľudovít Kollárik					1. Návrh uznesenia
prednosta MÚ B-NM					2. Dôvodovú správu
								3. Zásady
								4. Ekonomická
								    analýza súčasného stavu

Spracovateľ:							Stanovisko právnej skupiny:

Ing. Gabriela Vojtechová					Nie je potrebné
poverená vedením						právne posúdenie
odd. sociálnych služieb MÚ BNM

November 2011

Návrh uznesenia:

Miestne zastupiteľstvo

schvaľuje

Zásady zabezpečovania poskytovania stravovania ako podpornej služby v mestskej časti Bratislava-Nové Mesto pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav

-	s pripomienkami
-	bez pripomienok

Dôvodová správa

Mestská časť Bratislava-Nové Mesto zabezpečuje poskytovanie stravovania pre cca 351 občanov. V súlade s ustanovením §§ 12, bod 1, písm. e)  a 58 zákona č. 448/2008 Z.z. o sociálnych službách v znení neskorších predpisov ide o  podpornú službu. Podľa Štatútu hl. mesta  SR Bratislavy a Štatútu mestskej časti Bratislava-Nové Mesto  obec  m ô ž e  poskytovať alebo zabezpečovať stravovanie pre seniorov.

Cieľom tejto úpravy je znížiť počet kategórii a poskytnúť príspevky pre občanov mestskej časti hlavne  pre tých, ktorí sú sociálne odkázaní. Podľa doterajších schválených zásad sa poskytuje  občanom zľava z ceny stravnej jednotky až v 6 kategóriách. 
V týchto zásadách navrhujeme príspevky. Najvyšší  príspevok  a  to  do   výšky
1,80 € navrhujeme pre cieľovú skupinu obyvateľov s dôchodkom, do 300 €.  Ďalšie dva príspevky navrhujeme poskytovať len tým, ktorých dôchodok je do výšky 400 €. Nad túto hranicu mestská časť už príspevok poskytovať nebude, t.j. občan uhradí plnú výšku stravnej jednotky.

Za deväť mesiacov tohto roka poskytla mestská časť na stravovanie dotáciu vo výške takmer 31 375 €. Je predpoklad, že do konca roka táto suma bude zvýšená o takmer viac ako 10 tis. €. Náklady sa tak vyšplhajú až do výšky viac ako 41 tis. €.
     Navrhované zásady boli prerokované v Komisii sociálnych vecí a bývania MZ MČ BNM  dňa 18.10.2011, v Miestnej rade dňa 29.11.2011 a táto odporučila  MZ MČ BNM ich  schváliť bez pripomienok.

Zásady sú platné počnúc rokom 2012 a účinnosť nadobúdajú dňom 1.2. 2012 z dôvodu spracovania údajov po úprave dôchodkov Sociálnou poisťovňou Bratislava.

Stravovanie  - ekonomická analýza

K dnešnému dňu  zabezpečujeme stravovanie pre cca 351 obyvateľom mestskej časti BNM.

Zľavy podľa doterajších schválených zásad:
							Počet stravníkov		Denná výška príspevku
1.	2,64 € pre občanov s dôchodkom			
      do výšky 230,90 €                                               15 		  	=         39,60
2.	1,40 € pre občanov s dôchodkom 
      v rozmedzí od 231 – 265,90 €                            11 			=	15,40   
3.	1,20 € pre občanov s dôchodkom
       v rozmedzí od 266 – 295,90 €                           28 			=	33,60
4.	1,00 € pre občanov s dôchodkom
             v rozmedzí  od 296 – 325,90                             33 			=	33,00
5.	0,80 € pre občanov s dôchodkom 
      od 326 – 360 €                                                    38 			=	30,40
6.	0,50 € pre ostatných nad 360 €                         226 			=        113,00

     S p o l u     		                                    	          351                                               265 €                                                                                  

Mesačný príspevok:  265 € x 22 dní = 5 841 € za predpokladu stravovania sa všetkých stravujúcich 

Ročný príspevok: 5 841 x 12 mesiacov = 70 092 €  za predpokladu stravovania sa všetkých stravujúcich .

Návrh:

1.   Do výšky dôchodku 300 € navrhujeme príspevok 1,80 €   pre  65 obyv. = 117,00 € denne. Dôchodok do výšky 300 € považujeme za veľmi nízky a títo občania  sú odkázaní na našu pomoc. 

2. od 300,10 – 360,90 € navrhujeme príspevok  0,80 €  pre 65 obyv. =  52.- €

3. od 361 -  400 € navrhujeme  0,50 €  pre 75 občanov = 37,50

4. Nad 400 €  občania uhrádzajú plnú cenu nakupovaného obeda

S p o l u	denný príspevok   206,50 € 

Mesačný príspevok : 	206,50 € x 22 dní = 4 543.- € za predpokladu stravovania sa všetkých stravujúcich

Ročný príspevok:	4 543 x 12 = 54 516 € ročne,  za predpokladu stravovania sa  všetkých stravujúcich

5. Odporúčame realizovať i racionalizačné opatrenie a to znížiť stav odmeňovaných pracovníkov v kluboch a to na dve ( aspoň tam, kde s týmto opatrením súhlasia) s tým, že pracovníčka, ktorá realizuje výdaj stravy by zároveň uskutočňovala aj upratovanie.

Firme GERDOS, s.r.o. poskytujeme ročné platby za čistiace prostriedky a mzdy pre 13 pracovníčok s odvodmi,  okrem vedúcich klubov v celkovej výške 41 515 €, z toho mzdové  vo výške 37 092 € , čo na jednu pracovníčku predstavuje aj s odvodmi mesačnú mzdu vo výške viac ako 237 €. 

Pre porovnanie:

MÚ Petržalka:
Obedy za 2,80 €
Príspevky:
Dôchodok :
Do 300 € - 		príspevok 0,90
od 301 – 400 €		príspevok 0,80
od 401 – 500 €		príspevok 0,40
nad 500 €		žiaden príspevok

 Systém sledovania a evidencie podobný ako u nás.

MÚ Ružinov
Príspevky v 3 kategóriách:
Dôchodok do 165 € - príspevok 1 €,
Dôchodok od 166 – 215 €  - príspevok  0,67 
Dôchodok nad 215 € - príspevok 0,50 € 
Systém: Majú uzatvorené zmluvy s reštauráciami, kde reštaurácie fakturujú rozdiel medzi predajnou cenou a cenou za ktorú seniori obedy nakupujú.
Do klubov dôchodcov rozvážajú obedy zo zariadenia pre seniorov.

MÚ Staré Mesto

Príspevok 1,50 do výšky dôchodku 278,07
Príspevok 1,50 pre manželskú dvojicu do výšky spoločného príjmu 472,03 €
Príspevok 0,75 € do výšky dôchodku od  278,08 – 370,76 €
Príspevok 0,75 € pre manželskú dvojicu s príjmom od 472,04 – 629,38 

MÚ Karlová Ves

Dôchodok do výšky 370,76	- príspevok 0,66 €
Nad  370,76				- príspevok 0,33 €

Mesačné úhrady MČ BNM        Úhrady zaplatené stravníkmi	        Rozdiel	
firme GERDOS v NC 2,84 €                                         

Január:		13 730,83			  9 698,62				3 995,41
Február		14 131,84	         		10 364,40				3 767,44
Marec		15 667,60	       		11 678,23				3 989,37
Apríl		12 749,65   			  9 378,76				3 369,89
Máj		14 262,66	         		10 604,65				3 658,01
Jún		13 634,14	         		10 221,68				3 412,46
Júl		12 024,43	     		  8 879,22    				3 145,21
August		10 886,83			  7 949,76				2 937,07
September	12 197,92			  9 097,88				3 100.04

Spolu             119 285.90			87 873,20			         31 374,90

Priemerne mesačne mestská časť prispieva na stravovanie seniorov viac ako 3 486 €.

MESTSKÁ ČASŤ BRATISLAVA-NOVÉ MESTO
---------------------------------------------------------------

ZÁSADY 
zabezpečovania poskytovania stravovania ako podpornej služby v mestskej časti Bratislava-Nové Mesto pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav

     Samospráva mestskej časti Bratislava-Nové Mesto v súlade s ustanoveniami §§ 12, písm., písm. e) a 58 zákona č. 448/2008 Z.z. o sociálnych službách v znení neskorších predpisov zabezpečuje poskytovanie stravovania ako podpornej služby pre občanov, ktorí:

-	dovŕšili dôchodkový vek,
-	majú ťažké zdravotné postihnutie,
-	nepriaznivý zdravotný stav.

Stravovanie sa zabezpečuje v  šiestich kluboch dôchodcov ako výdajných stredísk stravy. Rozvoz od firmy GERDOS, s.r.o. do týchto klubov   zabezpečuje firma NEOTRANS, s.r.o., s ktorou  bola v tomto roku na základe prieskumu trhu a predložených cenových ponúk podpísaná zmluva č. 129/2011.
Stravovanie sa zabezpečuje  aj ako sociálna služba a to rozvozom stravy prostredníctvom opatrovateľskej služby do domácnosti, po vydaní rozhodnutia starostom mestskej časti Bratislava-Nové Mesto o odkázanosti na túto službu.

1. Stravovanie formou obedu sa poskytuje nepracujúcemu dôchodcovi, ktorý má trvalý pobyt v mestskej časti Bratislava-Nové Mesto. 

2. Sociálne postavenie dôchodcu je aj pri pravidelnom poberaní invalidného dôchodku a jeho zdravotný stav podľa potvrdenia lekára neumožňuje prípravu stravy.

3. Vek občana v dôchodku presahuje hranicu 70 rokov ( menej z dôvodov osobitne zreteľa hodných.)

Tieto zásady zohľadňujú:
-	postavenie samosprávy mestskej časti Bratislava-Nové Mesto poskytovať príspevok na stravovanie formou obedu podľa diferencovaného prístupu, schváleného Miestnym zastupiteľstvom mestskej časti Bratislava-Nové Mesto,

-	pravdivosť údajov, ktoré občan - dôchodca a ťažko zdravotne postihnutí občania osvedčujú pri podávaní žiadosti o zabezpečenie stravovania oddeleniu sociálnych služieb Miestneho úradu Bratislava-Nové Mesto, Junácka 1, Bratislava, 

Strana 1

-	prípravu stravy v Stravovacom zariadení pre dôchodcov na Športovej ulici č.3 realizuje zmluvný partner samosprávy mestskej časti Bratislava-Nové Mesto firma GERDOS, s.r.o. Bratislava. Zmluva č.252/2010 bola podpísaná v novembri roku 2010 na obdobie desiatich rokov. 

-	zabezpečovanie stravy aj iným spôsobom a to zmluvným vzťahom medzi samosprávou mestskej časti Bratislava-Nové Mesto a vybranými reštauráciami alebo organizáciami, ktoré poskytujú stravu pre dôchodcov.

Strana 2

Príloha č. 1 
k Zásadám diferencovaného poskytovania príspevkov na stravovanie občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav v mestskej časti Bratislava-Nové Mesto

Príspevky na stravovanie podľa výšky dôchodku:

Výška dôchodku: €					Príspevok: €

Do 300 							1.80 

Od 300,10 – do 360.90						0,80

Od 361 – 400 							0,50

Nad 400 €  výšky dôchodku občania uhrádzajú plnú cenu obeda.

Pri manželských dvojiciach, ktorí žiadajú o príspevok na stravovanie sa prihliada na ich spoločný príjem a majetok. Do príjmu sa podľa ustanovenia § 18, bod 3, písm. d) zákona č. 447/2008 o peňažných príspevkoch na kompenzáciu zdravotného postihnutia sa nezapočítava zvýšenie dôchodku pre bezvládnosť. Ak sa pri posudzovaní spoločného príjmu zistí, že obidvaja manželia majú nárok na poskytnutie zľavy, poskytne sa len tomu, ktorého dôchodok spadá do schválených kategórii.